JohanHeinsen/ENO huggingface dataset:
Ribe Stifts Adresseaviser, 1843-08-14
Fra Pløn skrives: Søndagen d. 28. Mai sidstleden savnedes den hos Væver Wriedt i Löya tjenende Katharine Hardt ved hendes Morgenarbeide. Sengen vori hun, som man kunde see, havde lagt om Natten, var forladt og paa den tilsideslagne Overdyne laae hendes Søndagshar og en Haandøre. Hendes ved Siden af Sengen staaende Koffert (en Fyrkiste, 2 Alen lang og 1 Alen bred), var tillaaset. J Begyndelsen lagde man ingen Vægt paa hendes Forsvinden, i den Tanke, hun kom vel snart igjen. Siden søgte man hos Naboerne og hos hendes Forældre i Byen Hutzfeld, men da dette ikke ledte til noget Resultat, skred man op paa Formiddagen til Aabningen. af hendes Koffert, for om mulig af de manglende Klædningsstykker at slutte sig til Formaalet for hendes Bortfjernelse. En Smed aabnede Kofferten, og heri laae Pigens Liig, holdende i den ene Haand Nøglen til Kofferten. Hendes Næse og Mund bare Spor af nogen Forblødning. Under det den følgende Dag foretagne Lægesyn fandtes flere Saar i hendes Hoved, hidrørende, som man antog, fra den paa Sengen liggende Øxe. Man sluttede, at Pigen selv havde tilføiet sig disse for at dræbe sig selv, og da dette mulig ikke har villet lykkes, er hun stegen i Kofferten, for at qvæle sig. (Duvk.)
Ribe Stifts Adresseaviser, 1843-08-14
Efterretning om ledige geistlige Embeder: 1. Stiftsprovstiet for Viborg Stift, samt Sognekaldet til Domkirken i Viborg og Annererne Asmild og Tapdrup; dette Embede, som i den gamle Angivelse er anslaaet til 480 Rd., har nu følgende Jntægter: 1) Korntienden anslaaes til omtrent 110 Tdr. Rug, 47 Tdr. Byg og 71 Tdr. Havre. 2) Kvæg- og Smaaredselstienden er for Annerernes Vedkommende indbefattet under Vederlaget for Korntienden; af Domkirkens Sogn anslaaes Kvægtienden til 6 Rbd. 3) Nannest af Annererne c. 5 Rbd. 4) Offer og Accidentser, er af den sidstafdøde Stiftsprovst i Aaret 1831 angivet til 340 Rbd. 5) Af en bortsolgt Annergaard i Tapdrup haves 2 enh. Td. Byg, 4 Tdr. Havre og 10 Rbd. 6) Refusion 3 Tdr. Rug, 3 Tdr. Byg og 3 Tdr. Havre. 7) Jndtægten af Embeds jorden anslaaes til c. 50 Rbd. 8) Residentspenge, 40 Rbd. 9) Af et Legat haves 40 Rbd. – Til den residerende Capellan udredes igaarlig Løn 80 Rbd. Den Andeel af nogle Accidentser, som efter gammel Vedtægt udredes til den residerende Capellan, anslaaes til 14 Rbd. Udgivten til Befordringen til Annererne, som Sognepræsten maa bekoste for sig og Capellanen, anslaaes til 30 Rbd. Skatter, Erpenser og deslige Udgivter udgjøre c. 100 Rbd. Enkepension bliver at udrede. Embedsbolig haves ikke.
Ribe Stifts Adresseaviser, 1843-08-14
2) Vindum Sognekald i Viborg Stift, gl. Angivelse 160 Rbd.; har nu følgende Jndtægter: 1) Korntienden vederlægges efter uforanderlige Bestemmelser med Sæd i Skjeppen og udgjør 56 Tdr. 7 Skpr. Rug, 31 Tdr. 7 Skpr. Byg og 61 Tdr. 5 enfjerded. Skp. Havre (Kvægtienden og Smaaredselstienden, er indbefattet under Vederlaget for Korntienden). 2) Smaaredsel 4 Tdr. Rug, 8 Lpd. 13 Pd. Ost, 2 enh. Ol Æg og 9 Mk. 3) Offer og Accidentser c. 90 Rbd. 4) Kaldet har Rente af 98 Rbd. S. for Jorder, som ere bortsolgte fra Præstegaarden, og af samme Jorder haves desuden 4 Tdr. Rug og 4 Tdr. Byg efter Capitelstaxt. 5) Af tvende Huse haves aarlig 16 Rbd. og 16 Arbeidsdage. Præstegaarden staaer for Hartkorn 5 Tdr. 5 Skpr. 2 Fdkr. 2 enh. Alb. Ager og Eng, med et Areal af 75 Tdr. Land. Embedet er iblandt dem, hvilke der er forundt særdeles Lettelse i Skatter, og disse, samt andre offentlige Afgivter, udgjøre 28 a 30 Rbd. Expenser beløbe sig til c. 8 Rbd.
Ribe Stifts Adresseaviser, 1843-08-14
Kjøbenhavns Børs-Kours d. 11. August: Species 200. Bank-Diskonto 4 pCt. Nationalbankaktier 113 1/2 a 114 Rbd. Sølv.
Ribe Stifts Adresseaviser, 1843-08-14
Ribe Torvepriser d. 12. August: Rug pr. Td. 3 Rd. 32 s.; Byg 2 Rd. 8 s.; Havre 1 Rd. 40 ls.; Boghvede, Boghvedegryn pr. Skp. - Byggryn 28 s.; Smør pr. Pd. 5 enh. s.; Æg 5 ls. Snesen. Haveselskabet for Jylland, Fyen og Slesvig.
Ribe Stifts Adresseaviser, 1843-08-14
For at de ærede Medlemmer ved Jndsendelsen af Contingentet til Forvalter Hansen paa Snoghøi, og ved at opgive til ham hvad de ønske at erholde ved Forlodningen naar de nemlig ikke have Brug for de vundne Frugttræer, – omtrent kunne have en Jdee og hvad de kunne fordre for deres Gevinst, underrettes de herved om at de for et Beløb af 4 til 5 Rbd. kunne fordre et Parti vilde Træer tjenlige til Alle= eller Busket Plantning, – alle forskjellige Slags Naaletræer, – alle forskjellige Frosorter, – alle forskjellige Stouder eller perrenerende Planter og en stor Deel af de meest yndede Potteplanter f. Ex. Samlinger af almindelige og finere Have roser, af Rosa Thea, Rosa Semperstorens, Capreolata, RosaBoursoulti, Rosa Bengalenses (disse sidstnævnte Sorter ere fortrinlig at anbringe som rankende, en smuk Samling af Georginer, af Phlog ældre og nyere Sorter, Phlox drumunde, superbe, coccinea (disse sidste Sorter i Potte), Samlinger af Paconer, enkelte og dobbelte Primula veris, engelske og Hauge=Aurikler, Fjedernelliker og Haugenelliker, Viola tricolor, Hyazinter i Rommel og Samlinger med enkelte af disse Exemplarer i.
Ribe Stifts Adresseaviser, 1843-08-14
Af Potteplanter kan af følgende nyere Sorter erholdes Samlinger af omtrent 10 a 20 Stkr., dog af de sjeldnere Sorter nogle færre: Anagalles, Calceolaria, CephocampolosCleantos, Ceneraria, Daphine Fuxia saavel Fulgens som andre nyere Sorter, Haustonia, Gallardia, Mimulus, Nerium, Myr fer, Pelargonier, Salvia, Verbene, Gloxynia, Archymene saavelsom tidligere bekjendte Potteplanter; – Samlinger med enkelte af disse Exemplarer i kan og erholdes. De Jkkevindende eller Nitterne maae tage tiltakke med færre Exemplarer. Alle andre Bestillinger besørges herfra; og haves fra de paalideligste Establissementer Løfte om den bedste Behandling ved alt hvad som udenfor Forlodningen ønskes. Fra Begyndelsen i næste Maaned vil man i Haven ved Snoghøi finde ordnede Gevinster saaledes som de kunne forlanges af de Vindende, og saaledes som jeg haaber at kunne uddeele blandt de Jkkevindende. Ved Begjæring om vilde Træer maae opgives om disse skulle være til Alleer, Busketter eller til Læeplantning, og jeg tillader mig endnu at gjentage den Bøn ikke at plante dem uden i kulgravet Jord.
Ribe Stifts Adresseaviser, 1843-08-14
De mange endnu udeværende Subscriptionsindbydelser bedes indsendte. For at Forlodningen kan foretages til den opgivne Tid bedes Medlemmerne at indsende Contingentet efter Bestemmelsen til den 15de August.
Ribe Stifts Adresseaviser, 1843-08-14
Subscription modtages af Forvalter Hansen paa Snoghøi, og Lysthavende gjøres opmærksom paa at de for 2 Rbd. aarlig ligesom Medlemmer af Bondestanden for 1 Rbd. aarlig kunne forsyne deres Have med et ikke ubetydeligt Antal Træer til Allee-, Busket= eller Læeplantning, gode Frugttræer, blomstrende Buskværter, Samlinger af Frilands- og Potteplanter; Alt eftersom disse ved Forlodningen eller den derpaa følgende Fordeling tilfalde i større eller mindre Partier. Riegels. Snoghøi, den 28de Juli 1843.
Ribe Stifts Adresseaviser, 1843-08-14
Bekjendtgjørelser. Tordagen den 10de August endte Mad. Monrad, Enke efter Districtslæge Monrad i Varde, sit jordiske Liv i sit 57de Aar. De Mange, som elskede hende formedelst hendes retskafne og redelige Vandel, kunne dog ikke andet end takke Forsynet, der ved en stille og rolig Død gjorde Ende paa de meget haarde Lidelser, hun i henved 3 Aar havde baaret med Taalmodighed og Hengivenhed i Herrens Villie. Dette bekjendtgjøres for hendes fraværende Slægtninge og Venner af Undertegnede, der i mange Aar har levet sammen med den Afdøde. Varde, den 14de August 1843. Karen Tranberg. Trykt i Ribe hos Chr. sal. Hyphoff.
Ribe Stifts Adresseaviser, 1843-08-14
Torsdagen den 17. dennes, om Eftermiddagen Kl. 3, lader vedkommende Tiendetagere bortsælge ved offentlig Auction Kirke- og Præstetiende af dette Aars Afgrøde paa Lodderne af forhenværende nu udskiftede Nørreportsfælled. Auctionen afholdes paa Raadstuen hvor Conditionerne og andre Beviisligheder erfares. Lysthavende indbydes. Ribe, den 10. August 1843.
Ribe Stifts Adresseaviser, 1843-08-14
J Hr. Overauditeur, Borgemester Høyers Fraværelse Wilmann, const.
Ribe Stifts Adresseaviser, 1843-08-14
Mandagen den 4de Sept. d. A. om Formiddagen Kl. 11 bliver afdøde Peter Hansens Landboel ved Foldingbroe, omtrent 10 Tønder Land i Areal, med Tilbehør og nogle Kreature, tilligemed den under Ribe Amt ved Kongeaaen beliggende, til 2 Skpr. Hartkorn ansatte Hummelmay-Eng bortsolgt ved offentlig Auction under de Conditioner, som i Terminen ville blive oplæste. Lysthavende indbydes. Frøs og Calslund Herredsfogdie, d. 22 Juli 1843. Bruhn. Paa Grund af nogle Reparationer ved Bolværkerne ved den store Skjernbroe, og een af Krøibroerne paa Tarm Kiær, vil Passagen fra Mandagen den 14de til 28de dennes, ikke kunne skee over Broerne, og vil derfor blive mindre beqvem især for svært læssede Vogne, idet den alene kan skee igjennem Aaen, hvor den vil blive afpælet, og hvor Vand dybden med ordinaire Vande varierer fra 1 til i enfjerded. Alen, Dette bekjendtgjøres herved med Tilføiende, at der hver Nati ovenmeldte Tid ved hver Broe vil være Vagt tilstede til Veiledning for de Reisende. Bølling Nørre Herreders Contoir paa Petersminde i Skjern, den 7de August 1843. Jansen.
Ribe Stifts Adresseaviser, 1843-08-14
Ved Proclama af Dags Dato, der læses ved vedkommende Retter, ere Alle og Enhver, som maatte have Noget at fordre i afdøde Cathrine Maria Knudsdatter og efterlevende Mand Peder Mikkelsen af Stor Andst Mari Andst Sogn og Herred, deres fælleds Boe, indkaldte med 12 Ugers Varsel til for undertegnede Skifteforvalter at anmelde og beviisliggjøre deres havende Krav, hvilket herved endvidere bekjendtgjøres. Herredscomptoiret i Kolding, d. 4. August 1813. Kralund, const. Otto Frederik Kralund, Examinatus juris og constitueret Herredsfoged i Andst, Slaugs, Jerlew og Brusch Herreder. Gjør vitterligt: at efter Begjæring af Gaardmand Niels Jensen Daugaard i Worch, og i Henhold til en ham under 20de f. M. allernaadigst meddeelt Bevilling, indstævnes herved med Aar og Dags Varsel, den eller dem, som maatte have ihænde, en af Christen Jacobsen til Christen Andersens Enke Sidsel Madsdatter i Ravning, Bræsten Sogn under 25de Juni 1793 udstædt og den 11te November 179, inden Andst med flere Herreders Ret, tinglæst Obligation, stor 99 Rdl., med 1ste Pant i en bemeldte Niels Jensen Daugaard nu tilhørende Eiendom i Worch, Egtved Sogn, af Hartkorn Ager og Eng 1 Td. 6 Skpr. 1 Alb. med Bygninger m.v., dog næst efter kongelige Penge 50 Rbd. 3 Mk. pr. Td. Hartkorn, til at møde for Jerlew og Brusch Herreders Ret, som holdes paa Kolding Raadstue den første Tirsdag eller ordinaire Rets dag i November Maaned 1844, om Formiddagen Kl. 10. for der og da at fremkomme med bemeldte Obligation og deres lovlige Adkomst dertil at beviisliggjøre, da samme ellers ved Dom forventes mortificeret. – Laugdag er afskaffet ved Forordning 3die Juni 1796. Herredscontoiret i Kolding, d. 31te Juli 1843. Kralund.
Ribe Stifts Adresseaviser, 1843-08-16
Nibe Stifts-Avis og Avertissements-Tidende. Udgivet af Chr. sal. Hyphoff, redigeret af E. Hyphoff. No. 96. Onsdagen den 16. August.
Ribe Stifts Adresseaviser, 1843-08-16
Udenlandske Efterretninger. Spanien. Efterat Espartero var flygtet ombord paa det engelske Skib tvang Concha hans Rytter til Overgivelse og gjorde Generalerne van Halen, Alvarez, Osset, Osario og en Mængde andre mere eller mindre kompromitterede Officerer til Fange. Det hedte, at "Malabar, gik til Lissabon. – Man sporer, ifølge Times, allerede Uenighed mellem Seierherrerne. J en af Regeringsraadets sidste Forsamlinger havde General Narvaez antaget en meget høi Tone og endogsaa truet med, at han ved sin Armee vilde indsætte Patriarken af Jndien til Regent, dersom Regeringen vægrede sig ved uden videre at erklære Dronningen for myndig. Derpaa erklærede General Serrano, at han i Egenskab som Krigsminister alene er Armeens Overhoved og maatte ansee hiin Trusel som Oprør mod hans Autoritet, som han ikke vilde taale og hellere vilde nedlægge sit Embede. Han var allerede i Begreb med at forlade Værelset da Narvaez gav ham en tilfredsstillende Erklæring. Den følgende Dag besluttede Ministrene, at Tropperne kun skulde adlyde de General=Kapitainer, i hvis Provinds de laae, hvorpaa Narvaez forlangte sin Afskeed. O'Donnell bragte imidlertid snart en Forsoning istand. Tyrkiet. Den tyrkiske Befolkning i Pridow (i Bosnien) og Omegnen har paany reist sig og drager med Vaaben i Hænderne imod Vesiren af Bosnien der nu residerer i Fæstningen Banjalunka. Rebellerne paastaae, at Paschaen har overskredet det foreskrevne Maal med Hensyn til Skatternes Oppebørsel og fordre, at det uretmæssigt Oppebaarne skal betales tilbage. Tillige forlange de, at Albaneserne skulle fjernes fra Paschaliket; et Forlangende, som Vistrenselv med den bedste Villie ikke vilde være i Stand til at opfylde, da han skylder disse Milicer flere Maaneders Sold, uden at besidde Midler til at tilfredsstille dem. Hele Bevægelsen har iøvrigt ingen politisk Betydning og Roligheden vil vel snart blive bragt tilveie.
Ribe Stifts Adresseaviser, 1843-08-16
Blandinger. J Lüneborg vilde man vide, at ogsaa Kongerne af Preussen og af Danmark agtede at bivaane Troppe samlingen, og at den danske Konge vilde tage Ophold i det nære Lauenborg.
Ribe Stifts Adresseaviser, 1843-08-16
J Hannover har Præsten Bodecker oprettet en ret tidssvarende Anstalt, der vistnok vil have gavnlige Følger for mange Familier. Han har næmlig, paa Grund af den almindelige Klage over Mangel paa gode Tjenestepiger, oprettet en Underviisningsanstalt hvori Pigebørn af de lavere Folkeklasser uddannes til brave Tjenestetiende. Kronprindsessen har overtaget Protectoratet over denne Stiftelse, der fører Navn af "Mariestiftelsen.
Ribe Stifts Adresseaviser, 1843-08-16
Jndenlandske Efterretninger. Hs. K. H. Kronprindsen, som forrige Tirsdag ankom til Odense fra Frederiksgave, hvorhen han atter begav sig i Torsdags, agtede, efter Forlydende, om Søndagen at afseile derfra til Flensborg, for derfra at begive sig til Føhr. (O. T. A.)¬
Ribe Stifts Adresseaviser, 1843-08-16
J det sidste Bankaar (1. August 1842 til 31. Julii 1843) havde Banken et Overskud af 603,000 Rbd. J samme Aar udgjorde Suppleringen omtr. 1/2 Million Rbd., Aktiekapitalen er saaledes nu omtrent 13 1/2 Million. Naar altsaa det anførte Overskud fordeles paa 135,000 Aktier, saa udkommer 4 2/3 Rbd. pr. Aktie.
Ribe Stifts Adresseaviser, 1843-08-16
Fædrelandets Fredags=Numer er ogsaa lagt under Beslag. – "Folkebladets Fredags=Numer er ligeledes lagt under Beslag. – "Corsarens Fredags Numer er ogsaa lagt under Beslag.
Ribe Stifts Adresseaviser, 1843-08-16
Auditeur Liebe er bleven Bankdirecteur Bang cordineret som Commissair i Friberts Bo. Udnævnelsen af een Opbudscommissair var ogsaa en usædvanlig Anmalie. Fribert skal endnu befinde sig i Hamborg, saa vil man idetmindste paastaae. Over hans indviklede Affairer og Forhold hviler forøvrigt endnu et mystisk Slør. (Aalb. A.)
Ribe Stifts Adresseaviser, 1843-08-16
Postmesteren i Vordingborg, Overkrigscommissair, Høgh Guldberg, (hvis Fyrværkeri-Establissement nylig afbrændte, som skal have udviist megen Activitet og Brugbarhed i Postvæsenets Tjeneste, er, som det forlydes, af Generalpostdirectionen bleven ansat som Reise-Controlleur ved Postvæsenet med 2300 Rbd. aarlig Gage. Oprettelsen af en saadan Post, der kan have et bestandigt Jndseende med Provindspostvæsenet og Provindslocaliteterne, maa vistnok ansees som saare hensigtsmæssig og for dens rigtige Besættelse borger den reformatoriske og omhyggelige Aand, der fortiden giør sig gjældende i Postadministrationens friere Ledelse. (S. B.) Hvetbo Herred vil blive oprettet til en Jurisdiction for sig selv med et Tilskud af Finantserne paa 300 Rbd., i det Hele paa 900 Rbdlrs. Jndtægt. Det bliver smal Herredsfogedkost. (S. B.)
Ribe Stifts Adresseaviser, 1843-08-16
For omtrent 3 Aar siden faldt en Dom ved Landsoverretten, ifølge hvilken Forvalter F. Braband idømtes en betydelig Mulct a. i Anledning af nogle Annoncer m. m. i den noksom bekiendte Hanschildtske Testamentsag. Braband var imidlertid hjemreist til Preussen forinden Dommen faldt, men - Jngen kan undgaae sin Skjæbne. Hans urolige Virkelyst, drev ham til Bornholm, hvor han just var ifærd med at lære Folk at brænde Brændeviin efter en ny og besparende Methode, da en Skrivelse indløb, ifølge hvilken han enten skulde betale 400 Rbd. eller sidde 4 Maaneder i simpel Arrest. Af let forklarlige Grunde valgte Hr. B. det sidste Alternativ, og har nu allerede fra 20. Mai d. A. hensiddet paa Rønne Raadstue, hvor han, med 8 s. og 1 Pd. Brød om Dagen, har tilstrækkeligt Otium til at beregne hiint Testamentes Talstørrelser, og bede Sjælemesser for sin værdige Onkel, der, som bekiendt, indsatte d'Hrr. Archivarius Winther og Hs. H. Dr. Rothe til sine Universalarvinger. (Fris.) D. 8 ds., om Eftermiddagen Kl. 5 1/2, udbrød Jldløs i Hattemager Marks Huus i Pilestræde (i Khvn.) Værkstedet eller Baghuset, hvor Jlden opkom, stod strax i lys Lue og tændte ogsaa Forhuset, som for allerstørste Deel tilligemed Baghuset nedbrændte.
Ribe Stifts Adresseaviser, 1843-08-16
Ved Brandcorpsets Raskhed ere Nabohusene, forStørstedelen af Bindingsværk, som, saa at sige indesluttede det afbrændte Baghuus, blevne reddede, dog er Taget og Gavlen af den tilstødende Carolineskoles Gaard samt Vognmand Petersens Huus beskadiget. (B. T.)
Ribe Stifts Adresseaviser, 1843-08-16
Kjøbenhavnsposten leverer nu følgende nærmere Oplysning i den oftere omtalte Sag om den over redne Pige: Da Moderen, en fattig Enke, blev negtet fri Hospitalspleie for Datteren, fordi man gav hende Anviisning paa Greven, var denne virkelig ogsaa saa ædelmodig at betale hendes Cuur og derhos at tilstille Moderen fem Rigsbankdaler, som hun anvendte til de temmelig fornødne Bindgivter ved Hospitalet. Da nu Datteren, efter 7 Ugers Forløb, saavidt var kureret, at hun udgik af Hospitalet med et dybt Ar over Ansigtet og Tabet af sin rene Stemme, formedelst Næsens Beskadigelse, begav Moderen sig med hende hen til Grevens Bolig, for at forestille ham hende og vise ham, i hvilken Forfatning hendes Barn for Livstid var bragt ved hans Tjeners Uforsigtighed; men Grev Danneskjold-Samsø undslog sig for at modtage et saadant Besøg og lod hende give et affærdigende Svar. Og da nu Moderen henvendte sig med Fordring paa Skadeserstatning, idetmindste for Datterens ved Katastrophen fordærvede Klæder, som denne før sin Konfirmation havde erholdt i Petri Skole til Løn for sin Flid og gode Opførsel, og som for deres Fattigdom ikke var noget ubetydeligt Tab, til Grevens Tjener, der havde overredet Datteren, blev hun af ham tilbuden to Rigsbankdaler. Den fattige Haandværkerenke, der maa ernære sig og sine 5 Børn af sine og deres Hænders Gierning, vil nu af Rettens Vei søge at komme til den Erstatning, hun udentvivl med billighed kan giøre Fordring paa, og "Kjøbenhavnsposten, haaber da i sin Tid at kunne meddele det Nærmere om Sagens Udfald.
Ribe Stifts Adresseaviser, 1843-08-16
De Mange, der glædes ved ethvert nyt Arbeide af Digteren Christian Winther, ville sikkert med Jnteresse erfare, at et lidet Bind Noveller af ham forTiden er under Pressen og vil om kort Tid udkomme paa Universitetsboghandler Reizels Forlag. (Aftbl.) Vi have den Fornøielse at anmælde: "Doctor C.F. Wegeners liden Krønike om Kong Frederik og den danske Bonde. Til Menigmands Nytte og Fornøielse udgiven af det kgl. danske Landhuusholdningsselskab."
Ribe Stifts Adresseaviser, 1843-08-16
Forf. har i dette interessante og hensigtsmæssige Skrift blot villet behandle den Deel af Kong Frederik den Sjettes Historie, som angaaer hans Virksomhed, for Bondestanden, og indleder det med følgende Ord: Kong Frederiks Bondekrønike vilde jeg skrive. Jeg vil begynde fra hans tidligste Ungdom og fortælle, hvorledes han af Natur og ved Opdragelse dannedes til den folkekjære Herre, som han var, og hvormeget han i Bondens usle Tilstand, fandt Opfordring til at øve de Dyder, som Natur og Opdragelse havde givet ham. Jeg vil udfolde den hele Plan, som han lagde til den fortrykte Bondestands Opkomst og Lykke, og ikke unddrage mig for stykkeviis at følge ham i Planens Udførelse, fra de første prøvende Forsøg til den senere fuldstændige Udvikling. Den stavnsbundne og livegne Bonde skulde være fri Mand og have fri Mands fulde Rettigheder; de gamle Misbrug skulde afskaffes, og deres Forsvarere ei alene overvindes, men overbevises og vindes; Jordudskiftningen skulde fremskyndes, Hoveriet ordnes, Naturaltienden ophøre; selv den fattigste Bonde skulde finde Leilighed til Erhverv, og alle skulde fremmes i Oplysning, Sædelighed og Gudsfrygt. Det var en vidtløftig Vei, Kong Frederik gav sig ud paa, og endnu vanskeligere blev den, da Orlog og Krig hjemsøgte Landet; men i Krigene paa Land og Hav gave Bondens frie Sønner den gode Herre en dygtig Tak for al hans Omsorg og Kjærlighed, og viste ham en Slægt, som det var værd at arbeide for. Havde han nu derefter ogsaa Krigens Spor at udslette, saa tabte han dog under stigende Alder og haarde Prøvelser ikke Bonden af Sigte, og da han i sine sidste Aar dannede sig et Landraad af Folkets Udvalgte, vilde han ogsaa der høre Bondens Røst. Jkke længe efter hørte vi Klagetoner fra den samme Røst over hans Grav. – Dette er i kort Begreb Jndholdet af Kong Frederiks Bondekrønike. Mange Vintre ere svundne, siden alt dette blev begyndt, og af den Slægt, som nu lever, er der Faa eller Jngen, som kan sige, at han har seet Kong Frederiks første Dage. Ogsaa de, som vare Vidner til hans Manddoms Jdræt, blive stedse færre, og snart ville de tage det levende Minde med sig i Graven. Saa kommer Krønikens Tid. Og denne liden Krønike er skreven, for at den menige Mand ikke altfor meget skulde savne de bortgangne Fædres Fortællinger om hine store og velsignede Omvæltninger, der foregik i den danske Bondes Tilstand i Kong Frederiks Dage. Jeg skriver ikke hele Kong Frederiks Historie. At han beskyttede Videnskaber og Kunster, at han ophialp Handel og Kunstflid, at han skabte Danmarks Hær og maatte gienskabe dets Flaade, at han færdedes med fremmede Konger i Krig og Fred, – alt dette forbigaaer jeg. Kun det ene Stykke og Bondens Opkomst har jeg taget for mig. Men dette Stykke er den smukkeste og meest fuldendte Deel af hans Historie, fordi den inderlige Overeensstemmelse mellem hans strenge Pilgters Fordring og hans milde Hjertes Attraa gav netop disse Bestræbelser en saadan Sikkerhed og Eenhed, at Bondekongen skulde staae lyslevende for Krønikens Læser, hvis jeg forstod at tegne paa Papiret, hvad jeg med Sjælens Øie har skuet.
Ribe Stifts Adresseaviser, 1843-08-16
(Skriftet faaes i Ribe hos Termansen og Andersen, for 20 ls. indbunden og 15 ls. i Materie).
Ribe Stifts Adresseaviser, 1843-08-16
Jubeloldingen, Amtsprovst P. Hentze paa Færøerne, er i sit 90de Aar afgaaet ved Døden. (Hp. A.) Ogsaa i Kiel forberedes en Petition til Kongen mod Oprettelsen af en Filialbank i Flensborg. Efter sikker Forlydende vil ogsaa Komiteen for den paatænkte Landsbank gjøre lignende Skridt. Det slesvigholsteenske Ridderskab, som har besluttet at ansee Banksagen for et Landsanliggende, agter ligeledes at forelægge Hs. Majestæt sine Ønsker i saa Henseende.
Ribe Stifts Adresseaviser, 1843-08-16
Paa Godset Wellingsbüttel ved Wandsbeck blev d. 8. f. M. Forvalter Jansen angreben af den hos Hestene bekiendte Snivesygdom og døde den følgende Dag med alle Symptomer af dette Onde. Han var bleven smittet af en snivesyg Hest. Saaledes erklærede Dr. Schaffer i Poppenbüttel, der behandlede den Syge, og den til hans Bistand tilkaldte Dr. Moser i Wandsbeck.
Ribe Stifts Adresseaviser, 1843-08-16
J en Have i Randers blev forleden Nat fanget en Maar i Sax, men da Folkene, som endnu vare oppe, kom til, hidkaldte ved Dyrets Skrig, forundrede de sig meget over at finde nok en Maar, staaende hos den fangne, uden at lade sig skræmme ved deres Komme. Heller ikke var det den fangne, der opløftede de gjennemtrængende Klageskrig, men dennes trofaste Ledsager; og saa stor var dette stakkels Dyrs Hengivenhed for sin Mage, at det forfulgte Folkene heelt op til Huset, ja endog sprang op paa Karlen som har Saxen med den fangne Maar i. Tilbage stødt og udelukket fra at kunne følge med ind i Huset. vankede den stakkels Forladte siden endnu i flere Timer klagende omkring paa Nabotagene. (Rd. A.)